羅漢果

羅漢果係葫蘆科羅漢果屬嘅長年生草質攀援灌木，喺中國廣東、廣西、海南、江西地區同泰國北邊嘅山溝同樹林邊、山谷嘅暗而黑地方、路邊先至搵到。

樣
成樖嘢有短嘅軟毛，根塊形；細樖仔時嘅梗同葉都有紅腺毛。梗好幼，暗紫，有豎棱，捲鬚側生，有兩條分岔，幾條到達中間。葉互生，心形。花單性，生喺葉衩且公乸唔同樹；其中花公屬總狀花序；花乸屬單生；花冠橙黃，五全裂。果屬瓠果，初出時啡色，熟時轉青，圓到橢圓之間，有軟毛同10條豎線；每年9～10月結果。籽淡黃。

用途
佢嘅果可以做藥，帶清甜味，有清熱潤肺、潤腸通便嘅功效。廣東人會用佢煲湯或涼茶。

有關嘅書
 药用植物学 第346～347页　　人民卫生出版社　ISBN 978-7-117-15869-5
 药用植物基础 第143页　　化学工业出版社　ISBN 978-7-5025-7910-4

羅漢果 Luohanguo 藥用植物圖像數據庫 (香港浸會大學中醫藥學院) 
 羅漢果 Luohanguo 中藥材圖像數據庫 (香港浸會大學中醫藥學院)
 羅漢果 Luo Han Guo 中藥標本數據庫 (香港浸會大學中醫藥學院) 
葫蘆科
類:灌木
藤木
類:藥用植物